ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Αυγούστου 1991 που τροποποιεί την απόφαση 90/525/ΕΟΚ της Επιτροπής με την οποία παρέχεται η άδεια στα κράτη μέλη να επιτρέπουν προσωρινά την εμπορία δασικού πολλαπλασιαστικού υλικού το οποίο δεν ανταποκρίνεται στις απαιτήσεις της οδηγίας 66/404/ΕΟΚ του Συμβουλίου (91/457/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 66/404/ΕΟΚ του Συμβουλίου της 14ης Ιουνίου 1966 περί εμπορίας του δασικού πολλαπλασιαστικού υλικού (1), όπως τροποποιήθηκε τελευταία από την οδηγία 90/654/ΕΟΚ (2), και ιδίως το άρθρο 15,

Εκτιμώντας:

ότι, με την απόφαση 90/525/ΕΟΚ της Επιτροπής (3), όπως τροποποιήθηκε τελευταία από την απόφαση 91/172/ΕΟΚ (4), παρέχεται η άδεια στα κράτη μέλη να επιτρέπουν την εμπορία ορισμένου δασικού πολλαπλασιαστικού υλικού, το οποίο δεν ανταποκρίνεται στις απαιτήσεις της οδηγίας 66/404/ΕΟΚ, στο έδαφός τους για περίοδο που λήγει στις 30 Νοεμβρίου 1991 όσον αφορά την πρώτη διάθεση στο εμπόριο, και στις 31 Δεκεμβρίου 1993 στις λοιπές περιπτώσεις 7 ότι η Ομοσπονδιακή Δημοκρατία της Γερμανίας έχει ζητήσει να της δοθεί η άδεια να επιτρέψει, κατά τη διάρκεια των ιδίων περιόδων, την εμπορία στο έδαφός της νεαρών φυτών Quercus sessiliflora Sal., Fagus silvatica L. και Picea abies Karst που παράγονται στο έδαφος της πρώην Λαοκρατικής Δημοκρατίας της Γερμανίας από σπόρους που ανταποκρίνονται σε λιγότερο αυστηρές απαιτήσεις όσον αφορά την προέλευση 7 ότι, για γενετικούς λόγους, το πολλαπλασιαστικό υλικό θα πρέπει να συλλέγεται στον τόπο προέλευσης, στο φυσικό περιβάλλον των ειδών φυτών και ότι θα πρέπει να παρέχεται κάθε δυνατή εγγύηση για να εξασφαλιστεί η ταυτότητα του υλικού 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Πολλαπλασιαστικού Υλικού για τη Γεωργία, τη Φυτοκομία και τη Δασοκομία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Μετά το άρθρο 1β της απόφασης 90/525/ΕΟΚ, παρεμβάλλεται το ακόλουθο άρθρο 1γ:

«Άρθρο 1γ Παρέχεται η άδεια στην Ομοσπονδιακή Δημοκρατία της Γερμανίας, υπό τον όρο ότι θα παρασχεθεί η απόδειξη που αναφέρεται στο άρθρο 2 σχετικά με τον τόπο προέλευσης των σπόρων, να επιτρέψει την εμπορία στο έδαφός της, νεαρών φυτών Quercus sessiliflora Sal., Fagus silvatica L. και Picea abies Karst που παράγονται από σπόρους που ανταποκρίνονται σε λιγότερο αυστηρές απαιτήσεις σχετικά με την προέλευση, υπό τις ακόλουθες προϋποθέσεις:

α) φυτά της Quercus sessiliflora Sal., των οποίων ο αριθμός δεν υπερβαίνει το 1 000 000, προερχόμενα από τοποθεσίες που βρίσκονται στο έδαφος της πρώην Λαοκρατικής Δημοκρατίας της Γερμανίας 7 β) φυτά της Fagus silvatica L., των οποίων ο αριθμός δεν υπερβαίνει τις 250 000, που προέρχονται από τοποθεσίες που βρίσκονται στο έδαφος της πρώην Λαοκρατικής Δημοκρατίας της Γερμανίας ή της Τσεχοσλοβακίας 7 γ) φυτά της Picea abies Karst., των οποίων ο αριθμός δεν υπερβαίνει τις 500 000, που προέρχονται από τοποθεσίες που βρίσκονται στο έδαφος της πρώην Λαοκρατικής Δημοκρατίας της Γερμανίας ή της Τσεχοσλοβακίας.

Οι άδειες αυτές, εφόσον αφορούν την πρώτη διάθεση στο εμπόριο στο έδαφος των κρατών μελών, λήγουν στις 30 Νοεμβρίου 1991. Οι άδεις αυτές, εφόσον δεν αφορούν την πρώτη διάθεση στο εμπόριο, λήγουν στις 31 Δεκεμβρίου 1993.»

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 6 Αυγούστου 1991. Για την Επιτροπή Ray MAC SHARRY Μέλος της Επιτροπής